|  |  |
| --- | --- |
| http://www.nemzetijelkepek.hu/pictures/onkormanyzat/Akaszto.jpg |  |

**PÁLYÁZATI FELHÍVÁS**

FIATALOK HELYBEN MARADÁSÁT TÁMOGATÓ ÖSZTÖNZŐ RENDSZER

AKASZTÓ KÖZSÉG ÖNKORMÁNYZATA

EFOP-1.2.11-16-2017-00017

2019. ÉV

PÁLYÁZATOK BEÉRKEZÉSÉNEK A HATÁRIDEJE:

2019.03.31.

1. **Általános információk/célkitűzések**

Solt Város és Akasztó Község Önkormányzatának „Solt és Akasztó otthonteremtő-, és életpálya tervezést segítő programja” című pályázata közel 200 millió Ft támogatásban részesült.

A pályázat célja, hogy olyan feltételek biztosítását tegye lehetővé a vidéki térségekben, hogy a fiatalok számára (18 – 35 éves korosztály) reális alternatívává váljon a helyben maradás, illetve az oda költözés, ezáltal a vidék népességmegtartó ereje és versenyképessége javuljon.

Solt Város és Akasztó Község Önkormányzata évek óta igyekszik olyan társadalmi – gazdasági közeg megteremtésére, amely hozzájárul a település népességmegtartó erejéhez. Jelen pályázat megvalósítása a helyi adottságokat, lehetőségeket elemezve jelentősen hozzájárulhat a fenti célok eléréséhez.

***Akasztó Község Önkormányzata az EFOP-1.2.11-16-2017-00017 pályázathoz kapcsolódóan felhívást tesz közzé (továbbiakban: Felhívás) a*** ***„Fiatalok helyben maradását támogató ösztönző rendszer” elnyerésére.***

1. **A pályázók köre**

Jelen Felhívás keretében támogatásban részesülhet az a pályázó, aki az alábbi feltételeknek **együttesen** megfelel:

* 2019.03.31. napjáig a 18. életévét már igen, de 34. életévét még nem töltötte be;
* magyar állampolgár;
* Akasztó község közigazgatási területén állandó vagy ideiglenes lakhellyel rendelkezik **és** a településen életvitelszerűen tartózkodik.

Egyéb korlátozó feltétel(ek):

* Támogatást az önkormányzat vezető tisztségviselői, az önkormányzati képviselőtestület tagjai, valamint fentiek PTK szerinti közeli hozzátartozói nem kaphatják.

1. **A támogatásban részesülő pályázók kötelezettségei**

A támogatásban részesülő pályázónak vállalnia kell, hogy

* a **támogatás folyósítását követő** **2 év időtartamig nem költözik el Akasztóról** (*azaz Akasztó község közigazgatási területén állandó vagy ideiglenes lakhellyel rendelkezik és a településen életvitelszerűen tartózkodik,* *vagy a településhez kötődik a munkavégzése, településen munkaviszonnyal rendelkezik vagy annak létesítését vállalja);*
* a közösség érdekében társadalmi munkát végez az ösztönző támogatás 1 éve alatt, összesen minimum 24 óra mennyiségben (ebből minimum 6 órában 1 db önkormányzati rendezvény előkészítésében és/vagy lebonyolításában vállal társadalmi munkát);
* a pályázati űrlapon megjelölt adatainak esetleges változásáról az önkormányzatot 15 napon belül értesíti;
* az EFOP-1.2.11-16-2017-00017 pályázat rendezvényein (pl. szakmai rendezvényeken, workshopokon), illetve a pályázat keretében induló kötelező képzésen részt vesz;
* ESZA kérdőív kitöltése.

Az a pályázó, aki a fenti kötelezettségeinek, vagy a támogatási szerződésben (a sikeres pályázatot benyújtókkal az Önkormányzat támogatási szerződést köt) meghatározott kötelezettségeinek nem tesz eleget, a folyósítandó támogatásra jogosulatlanná válik, és a pályázónak a már korábban folyósított támogatás összeg tekintetében visszafizetési kötelezettsége keletkezik. Ez esetben a pályázó köteles a visszafizetési kötelezettségének – az erre okot adó körülmény bekövetkeztétől számított - 30 napon belül eleget tenni. A visszafizetendő összeg az igénybe vett támogatási összeg Ptk. 6:48. § (1) bekezdésében meghatározott kamattal növelt összege. A visszafizetési kötelezettséggel kapcsolatos további részletekről a támogatási szerződés fog rendelkezni.

Az Önkormányzat döntéshozói különös méltánylást érdemlő indok - különösen a támogatott önhibáján kívül bekövetkezett körülmények - esetén a támogatott erre irányuló írásbeli kérelmére engedélyezheti a támogatott kötelezettségeinek felfüggesztését, a visszafizetés részletekben történő teljesítését, a visszafizetendő támogatás összegének mérséklését vagy elengedését. A kérelmet a különös méltánylást érdemlő körülmény bekövetkezésétől számított 15 napon belül be kell nyújtani.

1. **A támogatás formája, mértéke és forrása**

A támogatás formája vissza nem térítendő támogatás.

A támogatás 100%-os támogatási intenzitású.

A támogatás forrását az EFOP-1.2.11-16-2017-00017 kódszámú „Solt és Akasztó otthonteremtő-, és életpálya tervezést segítő programja” című európai uniós projekt biztosítja.

A rendelkezésre álló forrásösszeg jelen felhívásra összesen 21.081.600 Ft.

A támogatás pályázóként egy támogatási jogcím vonatkozásában, az alábbi célterületeken igényelhető, a táblázatba foglalt adatok – tények figyelembevételével:

| **TÁMOGATÁS JOGCÍME** | | **RENDELKEZÉSRE ÁLLÓ FORRÁS** | **TÁMOGATÁS FORMÁJA** | **TÁMOGATÁS BEMUTATÁSA** | **JOGCÍMHEZ KÖTÖTT EGYÉB ELVÁRÁS** |
| --- | --- | --- | --- | --- | --- |
| 1. | Általános támogatási forma – helyben maradás ösztönzése | ~8.400.000 Ft | pénzbeli | A sikeres pályázók célhoz nem kötött, **általános támogatásban részesülhetnek**~~,~~ jelen **Felhívás 3. pontjában meghatározott feltételek teljesítésének következtében,** és a **Felhívás 6. pontjában tett további kötelezettségvállalás függvényében.**  A támogatás célja a fiatalok helyben maradásának az ösztönzése.  Az elnyert támogatást az eredményes pályázók 6 hónapon keresztül kapják. Ennek értéke tervezetten 15.000 – 20.000 Ft /hó/pályázó a jelentkezések függvényében. | **A pályázati kategóriában csak olyanok pályázhatnak, akik lakhatásra szolgáló saját tulajdonú ingatlannal, vagy saját névre szóló építési engedéllyel vagy saját névre szóló - ügyvéd által hitelesített - lakáscélú ingatlan adásvételi szerződésével, vagy saját névre szóló lakóingatlan bérleti szerződéssel rendelkeznek!** |
| 2. | Támogatott szakmákban dolgozók támogatása | ~4.400.000 Ft | pénzbeli | Jelen Felhívás 3. mellékletében nevesített támogatott szakmákban helyben (Akasztón) dolgozók pályázati támogatásban részesülhetnek *(a célcsoport igényei szerinti hiányszakma területek ezek)*  Az elnyert támogatás havi rendszerességgel kerül kiutalásra, 18 hónapon keresztül. A támogatás mértéke a jelentkezők számának függvényében kerül meghatározásra a pályázati jelentkezési határidő lezárását követően.  A támogatás mértéke - a jelentkezési számtól függően - 20.000-90.000 Ft/hó/pályázó között várható.  Jelen felhívás 3. és 6. pontjában meghatározott feltételek vonatkoznak jelen támogatási kategóriára is. | **A támogatási időszakban, valamint az azt követő 2 évben a támogatott személynek helyben és abban a támogatott szakmában kell dolgoznia, amire a támogatást kapta.**  **Ellenkező esetben a folyósított támogatási összeg visszafizetendő!Kérelem benyújtásakor szükséges a munkáltató és szakma megjelölése.** |
| 3. | Képzési célra fordítandó támogatás | ~4.000.000 Ft | pénzbeli | A támogatási kategória keretösszege maximum 18 hónap időtartamú **képzési célra** igényelhető. Ebben az esetben az elvégzendő képzés, valamint a képzés tandíjának költségét szükséges megadni a jelentkezési űrlapon, a releváns helyen. A megpályázott képzési díj 25.000 és 300.000 Ft között lehet pályázóként. A támogatás 1 összegű folyósítással kerül kifizetésre.  Jelen felhívás 3. és 6. pontjában meghatározott feltételek vonatkoznak jelen támogatási kategóriára is. | Elvégzett képzést igazoló dokumentumokat a támogatott személynek be kell mutatnia! Határidő: a képzés elvégzésére rendelkezésre álló határidő + fél év, ami összességében nem lehet több 18 hónapnál.  **Ellenkező esetben a folyósított támogatási összeg visszafizetendő!** |
| 4. | Mobilitás támogatása | ~4.200.000 Ft | pénzbeli | Az ingázási hajlandóság növelése, a helyi lakosok mobilitásának növelése érdekében vezetői engedély (B kategóriás) megszerzésére lehet pályázni. A vezetői engedély megszerzését támogatandó az önkormányzat 75.000 - 150.000 Ft-tal járul hozzá a vezetői engedély megszerzéséhez. A támogatás összege a jelentkezők számának függvényében kerül véglegesítésre.  Jelen felhívás 3. és 6. pontjában meghatározott feltételek vonatkoznak jelen támogatási kategóriára is. | Elvégzett képzést igazoló dokumentumokat (jogosítvány) a támogatott személynek be kell mutatnia!  A jogosítvány bemutatásának a támogatás folyósítását követően legfeljebb 1 éven belül meg kell történnie.  **Ellenkező esetben a folyósított támogatási összeg visszafizetendő!** |

A támogatási kérelmek beérkezésének számától függően a támogatási összeg mértéke, illetve az egyes támogatási kategóriák forrása változhat!

Forráskimerülés, valamint azonos pontszám esetén egyedi szempontok meghatározására jogosult a pályázatot kiíró.

A képviselőtestületi felhatalmazás alapján a támogatás odaítéléséről Akasztó Község polgármestere dönt.

Személyi jövedelemadó fizetési kötelezettséget a támogatás nem von maga után!

1. **A pályázat benyújtása**

A pályázatot egy eredeti példányban, zárt borítékban - személyesen vagy postai úton (ajánlott küldeményként) - a megadott űrlapon kell benyújtani mellékleteivel együtt úgy, hogy az **2019.03.31.** napjáig beérkezzen az alábbi címre:

***Akasztó Község Önkormányzata***

***6221 Akasztó, Fő utca 40.***

Kérjük, a borítékra írja rá: „Fiatalok helyben maradását támogató ösztönző rendszer”.

A pályázatnak tartalmaznia kell:

* pályázati űrlapot és az ahhoz kapcsolódó nyilatkozatokat – igényelhető Akasztó Község Önkormányzata (6221 Akasztó, Fő utca 40.) épületében, valamint letölthető az önkormányzat honlapjáról ([www.akaszto.hu](http://www.akaszto.hu));
* a pályázó lakcímkártyájának másolatát.

A benyújtott pályázat a fent meghatározott kötelező mellékletekkel együtt érvényes.

Esetleges hiánypótlás valamennyi benyújtandó dokumentummal kapcsolatban egy alkalommal megengedett. A továbbiakban is hiányos pályázatok formai hibásnak minősülnek és elutasításra kerülnek. A hiánypótlási felhívás a pályázat benyújtási határidejét követő 15 napon belül kerül megküldésre, a hiánypótlásnak a megküldés dátumától számított 5 napon belül vissza kell érkeznie. A hiánypótlási határidő elmulasztása esetén igazolásnak helye nincs, a pályázat további bírálat nélkül elutasításra kerül.

1. **A pályázat elbírálása**

A beérkező pályázatokat az Önkormányzat kijelölt döntéshozói megvizsgálják, rangsorolják. A végső döntést 2019.04.30. napjáig hozzák meg.

Az ösztönző rendszer elbírálása során előnyt jelent, ha a pályázó az alábbi tényezők vonatkozásában érintett, illetve az alábbiakat vállalja:

| **ELŐNYT JELENTŐ SZEMPONT** | **VONATKOZÓ PONTSZÁM** |
| --- | --- |
| Vállalja, hogy lakhelyét 3 éven belül nem változtatja meg (az ösztönző támogatás folyósítását követően – több összegű juttatás esetén az utolsó folyósítást követően) | 5 pont |
| A közösség érdekében társadalmi munkát vállal, a kötelező előírt mértéken túl további évi 12 órát. | 2 pont |
| Támogatott szakmában dolgozik (lásd 2. melléklet) | 5 pont |
| Lakóhelye és munkahelye között legalább 10 km-t ingázik (lakcím – munkavégzés helye közötti távolság) | 3 pont |
| Helyben dolgozik vagy helyben vállalkozói/ őstermelői tevékenységet végez | 5 pont |
| Civil szervezeti tevékenységet végez | 3 pont |
| Legalább 2 gyermeket nevel | 3 pont |
| Közalkalmazotti, köztisztviselői aktív jogviszonya van | 5 pont |
| Egyéb humán közszolgáltatási területen dolgozik | 5 pont |
| Legalább 5 éves munkaviszonnyal rendelkezik | 3 pont |
| Legalább 10 éves munkaviszonnyal rendelkezik | 5 pont |

A pályázatok rangsorolása alapvetően a fentiek szerint elért pontok összegzése alapján történik, ugyanakkor az Önkormányzat döntéshozói további szempontokat határozhatnak meg, ha a pontozás alapján nem állapítható meg egyértelműen a támogatotti lista. A kihirdetett döntése végleges, ellene fellebbezésnek helye nincs. A támogatásban részesülő pályázókkal Akasztó Község Önkormányzata döntését követően támogatási szerződést köt.

1. **Adatkezelés és adatnyilvánosság**

A pályázat benyújtásával a pályázó büntetőjogi felelősséget vállal azért, hogy beküldött adatai a valóságnak megfelelnek. A pályázó tudomásul veszi, hogy amennyiben nem a valóságnak megfelelő adatokat tüntet fel, a pályázata kizárható, a megítélt támogatás visszavonható és az esetlegesen már folyósított támogatási összeg - a mindenkori jegybanki alapkamattal növelt mértékben - visszafizetendő.

A pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint ahhoz, hogy a támogatás elnyerése esetén nevüket és a támogatás összegét az önkormányzat nyilvánosságra hozza.

1. **Kapcsolattartás**

A pályázati időszakban a pályázati felhívással és annak mellékleteivel kapcsolatos kérdéseiket a [akasztophiv@kabel2.hu](mailto:akasztophiv@kabel2.hu) címre és a +78 451-011/14 vagy a 06/20/492-1705 telefonszámra várjuk.

Személyes egyeztetésre ügyfélfogadási időben, előre egyeztetett időpontban a Hivatal épületében (6221 Akasztó, Fő utca 40.) van mód.

Ügyfélfogadási rend:

|  |  |  |
| --- | --- | --- |
| **Hét napja** | **Délelőtt** | **Délután** |
| Hétfő | 9:00 – 12:00 | - |
| Kedd | - | - |
| Szerda | 9:00 – 12:00 | 13:00 – 16:00 |
| Csütörtök | - | - |
| Péntek | 9:00 – 12:00 | - |

Sikeres pályázást kívánunk!

**MELLÉKLETEK:**

1. számú melléklet - Pályázati űrlap
2. számú melléklet – Támogatott szakmák listája